דומיניק פייק

דומיניק דייוויד פַייק (באנגלית: Dominic David Fike; נולד ב-30 בדצמבר 1995) הוא זמר-יוצר ושחקן אמריקאי. פייק התפרסם לראשונה לאחר שהוציא מספר שירים פופולריים באתר שיתוף המוזיקה סאונדקלאוד. בשנת 2018, לאחר שהוציא את המיני אלבום הראשון שלו, Don't Forget About Me, Demos, הוא חתם בחברת התקליטים קולומביה רקורדס. ביולי 2020 יצא לאור אלבום הבכורה שלו, What Could Possibly Go Wrong, והיה בין 50 המובילים במצעדי האלבומים במספר מדינות, בהן ארצות הברית ואוסטרליה. בשנת 2022 הצטרף פייק לצוות השחקנים של סדרת הנעורים "אופוריה".<ref></ref> ביולי 2023 יצא לאור אלבומו השני של פייק, Sunburn.

== ראשית חייו ==
דומיניק דייוויד פַייק נולד בעיר נייפלס שבפלורידה, למשפחה ממוצא אפרו-אמריקאי, פיליפיני והאיטי, ולו שלושה אחים: אחיו הצעיר אלכס, אחותו הצעירה אפולוניה (אפל) ואחיו הבכור שון. פייק למד בבית הספר התיכון אסטרו שבעיר מגוריו, בו סיים את לימודיו בשנת 2014. בהמשך הוא נרשם לקולג', אך לבסוף נשר לאחר ימים בודדים. בצעירותו אהד את האמנים ג'ק ג'ונסון , בלינק-182 ורד הוט צ'ילי פפרז. בגיל 10 רכש לראשונה גיטרה ולמד לנגן בה שירים של רד הוט צ'ילי פפרז.<ref name="Complex2"></ref>

פייק סיפר כי במהלך ילדותו הוא ואחיו נאלצו לדאוג לעצמם על רקע היעדרם התדיר של הוריהם מחייהם. לאורך כל ילדותו, אמו של פייק נכנסה ויצאה מהכלא, מה שהוביל אותו לשהות באותן תקופות בבתים שונים, בהם אלה של אחיו הגדול, של קרובי משפחתו או של חברים של הוריו. שנות ילדותו של פייק היו "מלאות הרפתקאות", ובמהלכן הוא וחבריו היו מבלים באזור מיוער ליד השכונה בה התגוררו, שאותו כינו "יער אבאלון" (Forest of Avalon), ולפי מה שסיפר אכלו שם חטיפים ועישנו קנאביס. כמו כן, הוא ואחיו שון היו מבלים בבית הארחה בשם "Backhouse" אשר היה ממוקם בביתו של חברו סטפן, ושם הם היו עוסקים בפריסטייל ראפ.<ref name="Complex2" /> בהמשך הם התאחדו לקולקטיב ראפ רשמי בו היו חברים סלייט (Slyte), אייק ליזריק (Ike Lysergic) וסנו (Seno). השלושה משכו קהל בקרב הקהילה המקומית שלהם, ופייק הקים תת-קבוצה בשם Lame Boys ENT. בשנת 2015, הקבוצה החלה לעורר תשומת לב בתקשורת המקומית, והיא הוזמנה לפסטיבלי מוזיקה. בנוסף, בשנות התיכון פייק החל להעלות שירים לאינטרנט, כאשר השיר הראשון שהעלה, בפלטפורמת הסרטונים יוטיוב, היה שיר בשם "Not A Word". כמו כן הוא הכניס שירים שהוקלטו לקלטות שמע.

== קריירה ==
=== 2017–2018: Don't Forget About Me, Demos ===
פייק זכה להכרה לראשונה בעת שיצר ביטים (יצירות היפ הופ) עם המפיק שלו באותה תקופה, האנטר פייפר (המוכר בשם הבמה 54) ופרסם אותם בפלטופורמת הפצת המוזיקה סאונדקלאוד, כאשר בשלב מסוים הם הפכו לפופולריים. בגיל 22 הוציא פייק את המיני-אלבום Don't Forget About Me, Demos כאמן רשום, אותו הקליט בעת שהיה במעצר בית בגין הכאת שוטר.<ref name="Complex2" /> בהמשך הוא ישב בכלא מחוז קולייר בגין הפרת אותו מעצר בית. המיני-אלבום משך את תשומת ליבן של כמה חברות תקליטים, אשר החלו במלחמת הצעות מחיר. במהלך אותה תקופה, כל המוזיקה של פייק שפורסמה על ידיו באופן עצמאי לפני יציאת המיני-אלבום הוסרה משירותי הזרמת המדיה השונים. לאחר שחרורו מהכלא באפריל 2018, פייק חתם על חוזה הקלטות עם קולומביה רקורדס באוגוסט באותה שנה, תמורת 4 מיליון דולר על פי הדיווחים.<ref></ref> פייק אמר כי ההחלטה הסופית להצטרף לחברת תקליטים התקבלה כדי לשלם שכר טרחה לעורכת הדין של אמו, אשר באותה עת עמדה בפני כתב אישום בגין עברות סמים.<ref name="Complex2" />

ב-16 באוקטובר 2018 המיני-אלבום יצא לאור על ידי קולומביה רקורדס. באותה שנה השיר "" מתוך המיני-אלבום יצא לאור כסינגל, וזכה לפופולריות רבה והגיע בשיאו לעשירייה הראשונה במצעדי מוזיקה במדינות שונות, בהן אוסטרליה, אירלנד, בריטניה וישראל. צלילי הגיטרה האקוסטית המשולבים בשיר הושוו למוזיקה של ג'ק ג'ונסון .<ref name="Complex2" /><ref name="Pitchfork" /> בנוסף, הוא הושמע במספר תחנות רדיו, נכנס לפלילייסט<nowiki/>ים של ספוטיפיי וזכה לביקורות חיוביות בכתבי עת כדוגמת רולינג סטון, פיצ'פורק ובילבורד.<ref name="Pitchfork"></ref> בהתייחסות למיני-אלבום, מגזין בילבורד תיאר את פייק כאמן "משלב-ז'אנר<nowiki/>ים", ובמקום אחר מאוחר יותר הוא נכלל ברשימה של "אמנים בפריצה שכדאי לעקוב אחריהם", כאשר השיר "" תואר כ"שיר פריצה בעל גוון של מוטאון" ונכתב עליו כי הוא "עמיד בפני טרנדים ולא ניתן לעמוד בפניו". ב-4 באפריל 2019 פורסם הווידאו קליפ לסינגל בערוץ היוטיוב של פייק.

=== 2019–2022: What Could Possibly Go Wrong ===
בינואר 2019 חשף פייק כי הוא עובד על אלבום.<ref></ref> ב-4 באפריל 2019, להקת ההיפ הופ האלטרנטיבי האמריקאית ברוקהמפטון העלתה לערוץ היוטיוב שלה סרטון בשם "This Is Dominic Fike", שכלל את הסינגל שלו, "". החל מאפריל 2019, פייק שיתף פעולה יחד עם קווין אבסטרקט מברוקהמפטון, והשניים פרסמו מספר שירים שעבדו עליהם יחד. הלהיט הגדול ביותר שלהם היה שיר בשם "Peach" מתוך האלבום Arizona Baby של אבסטרקט, אשר זכה למעל ל-4 מיליון צפיות ביוטיוב.<ref></ref><ref></ref>

ב-7 ביוני 2019, פייק הוציא לאור שני סינגלים, "Açaí Bowl" ו-"Rollerblades".<ref></ref> כחודש לאחר מכן, ב-4 ביולי 2019, הוא הוציא סינגל נוסף, "Phone Numbers", אשר הופק על ידי קני ביטס . הקליפ לסינגל זה פורסם ב-15 באוקטובר 2019.<ref></ref>

ב-9 ביולי 2019 הודיע פייק על סיבוב הופעות אשר הוא מתכנן לערוך בהמשך השנה, בשם "Rain or Shine". חלקו של סיבוב ההופעות באמריקה הצפונית החל ב-31 באוגוסט בפילדלפיה, והסתיים ב-3 באוקטובר בלוס אנג'לס<ref></ref> במהלך אחת ההופעות, שהתקיימה בשיקגו ב-5 בספטמבר 2019, פייק ביצע שיר חדש בשם "Chicken Tenders".<ref></ref> באותו חודש הוא הודיע כי הוא מתכנן ליזום שיתוף פעולה אופנתי עם המעצב מארק ג'ייקובס.<ref></ref>

ב-17 בינואר 2020, יצא לאור השיר "Dominic's Interlude", שיתוף פעולה של פייק עם הזמרת האמריקאית הלסי, מתוך אלבום האולפן השלישי של האחרונה, Manic.<ref name="manic"></ref> ב-26 ביוני 2020 יצא לאור השיר "Chicken Tenders", כסינגל הראשון שלו מתוך אלבום בכורה עתידי.<ref></ref> ב-9 ביולי הוא הוציא לאור את הסינגל "Politics & Violence" וכן הכריז כי שמו של אלבום הבכורה שלו יהיה What Could Possibly Go Wrong וכי הוא עתיד לצאת לאור ב-31 ביולי.<ref></ref>

ב-7 באוגוסט 2020 יצא לאור הסרט הדוקומנטרי "דומיניק פייק, תחילה" (Dominic Fike, At First), כחלק מסדרת הדוקו העיתונאית של הניו יורק טיימס "New York Times Presents" , אשר עוסק בסיפור חייו של פייק ובעלייתו לתהילה. בספטמבר 2020, פייק היה מהאמנים הראשיים בסדרת ההופעות המוזיקליות של משחק הווידאו פורטנייט.<ref></ref> בסוף 2020 פייק נכלל ברשימת "100 האמנים החדשים של השנה" של מגזין המוזיקה NME.<ref></ref>

ב-19 במרץ 2021, פייק השתתף בשיר של ג'סטין ביבר בשם "Die for You" מתוך אלבום האולפן השישי של האחרון, Justice. באוגוסט 2021 נודע כי פייק עתיד להצטרף לצוות השחקנים של עונתה השנייה של סדרת הנעורים "אופוריה" מבית HBO, במה שהיה תפקיד המשחק הראשון שלו. הוא מגלם בסדרה את דמותו של אליוט.<ref></ref><ref></ref><ref></ref> בשנת 2023 חשף פייק כי הוא כמעט הושעה מהמשחק בסדרה בשל השימוש התכוף שלו בסמים במהלך הצילומים.<ref></ref>

=== 2023-הווה: Sunburn ===
באפריל 2023, פייק הופיע לראשונה בפסטיבל המוזיקה קואצ'לה. ב-7 באפריל 2023, פייק הסיר את כל הפוסטים מחשבון האינסטגרם שלו ופרסם טיזר לסינגל בשם "Dancing in the Courthouse" , אשר יצא לאור בהמשך ב-14 באפריל 2023, כסינגל הראשון שלו מתוך אלבום עתידי. ב-18 במאי 2023, הוא הכריז על אלבום האולפן השני שלו, Sunburn . ב-27 במאי 2023 יצא לאור הסינגל השני מתוך האלבום "Ant Pile". ב-2 ביוני 2023, פייק הוציא את הסינגל השלישי מתוך האלבום, "Mona Lisa", באותו יום שבו הוציא המפיק המוזיקלי האמריקאי מטרו בומין את אלבום הפסקול הראשון שלו, שנוצר עבור הסרט "ספיידרמן: ברחבי ממדי העכביש". השיר נכלל במקור במהדורת הדלוקס של אלבום הפסקול, אשר יצאה לאור שלושה ימים לאחר הסרט ולאחר המהדורה הרגילה, אך מאוחר יותר השיר הוסר ממנה, ובמקום זאת נכלל בגרסאות מסוימות של האלבום Sunburn.<ref></ref> הסינגל הרביעי והאחרון מתוך האלבום, "Mama's Boy", יצא לאור ב-23 ביוני 2023, לצד רשימת הרצועות המלאה של האלבום. האלבום יצא לאור ב-7 ביולי 2023.

ב-30 במאי 2023 הכריז פייק הכריזה על סיבוב ההופעות "Don't Stare At The Sun" באמריקה הצפונית, והוא עתיד להתחיל ב-13 ביולי 2023 באינדיאנפוליס.

ב-3 במאי 2024 הוציא את המיני-אלבום השני שלו, .

== חיים אישיים ==
לפייק קעקוע על המצח של ראשי התיבות של שמה של תת-הקבוצה שהקים בילדות, Lame Boys ENT. בנוסף, יש לו קעקוע של ג'ון פרושיאנטה, הגיטריסט של רד הוט צ'ילי פפרס, על ידו הימנית, וגם קעקוע של הדמות המצוירת נס ממשחק הווידאו EarthBound, על זרועו הימנית.

== דיסקוגרפיה ==
=== אלבומי אולפן ===
* 2020: What Could Possibly Go Wrong 
* 2023: Sunburn 

=== מיני-אלבומים ===

* 2018: Don't Forget About Me, Demos
* 2024: 

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2023
|Earth Mama
|מיילס
|
|-
|2024
|Little Death
|איי.ג'יי
|
|}

=== טלוויזיה ===
{| class="wikitable sortable"
!שנה
!סדרה/סרט
!תפקיד
! class="unsortable" | הערות
|-
| 2022–
| אופוריה
| אליוט
| תפקיד ראשי(עונה 2–)
|}

== פרסים ומועמדויות ==
{| class="wikitable plainrowheaders" style="text-align:center;"
!שנה
!פרס/מעניק
!קטגוריה
!מועמד
!תוצאה
|-
! scope="row" | 2020
| NME
|100 האמנים החדשים של השנה<ref></ref>
| עצמו
|
|-
! scope="row" | 2022
| פרסי גראמי
| אלבום השנה
| Justice{{ש}}
|
|-
|-
! scope="row" | 2022
| פרסי הסרטים והטלוויזיה של MTV
| הנשיקה הטובה ביותר
| אופוריה
|
|}

== קישורים חיצוניים ==
* 

== הערות שוליים ==

קטגוריה:אמריקאים שנולדו ב-1995
קטגוריה:אמריקאים ממוצא פיליפיני
קטגוריה:מוזיקאי רוק
קטגוריה:מוזיקאים אמריקאים
קטגוריה:פלורידה: אישים
קטגוריה:ראפרים אמריקאים